Diari Oficial de la Generalitat Valenciana


Sumari del DOGV 8525, del 09-04-2019 (2019/3467)

Extracte de la Resolució d'1 d'abril de 2019, del director de l'Agència Valenciana de Foment i Garantia Agrària, per la qual es publica l'ampliació de crèdit disponible per a la concessió per a l'exercici 2019 de les ajudes per a millorar les condicions de producció i comercialització de mel en la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8525

Data del DOGV
:   09-04-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/3467


Data del document
:   01-04-2019

Organisme emissor
:   Agència Valenciana de Foment i Garantia Agrària

Tipus de document
:   Extracte

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

Extracte de la Resolució d'1 d'abril de 2019, del director de l'Agència Valenciana de Foment i Garantia Agrària, per la qual es publica l'ampliació de crèdit disponible per a la concessió per a l'exercici 2019 de les ajudes per a millorar les condicions de producció i comercialització de mel en la Comunitat Valenciana. [2019/3467]  
BDNS (identif.): 428067.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la resolució el text complet de la qual pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans/index  
Amb data 14 de desembre de 2018 es va publicar en el Diari Oficial de la Generalitat Valenciana la Resolució de 5 de desembre de 2018, del director de l'Agència Valenciana de Foment i Garantia Agrària, per la qual es convoquen per a l'exercici 2019 les ajudes per a millorar les condicions de producció i comercialització de mel en la Comunitat Valenciana (DOGV 8444).  
En l'apartat tercer d'aquesta resolució s'estableix un crèdit a càrrec de les línies S0830000 (capítol IV) i S0831000 (capítol VII) de l'Agència Valenciana de Foment i Garantia Agrària i que es correspon amb el 70 % de l'import d'aquestes línies pressupostàries de l'exercici 2018.  
  
En el mateix apartat de la resolució esmentada s'indica que aquestes quantitats són susceptibles d'ampliació al 100 % de l'import de la línia pressupostària de 2019.  
Una vegada publicada la Llei de pressupostos de la Generalitat per a l'exercici 2019 i com que el crèdit disponible per a les línies pressupostàries X8168000 (capítol IV) i X8169000 (capítol VII) superen la quantia establida en la Resolució de 5 de desembre de 2018, abans esmentada, s'incrementa la quantia màxima de la convocatòria de les ajudes per a millorar les condicions de producció i comercialització de mel a la Comunitat Valenciana per a l'exercici 2019 en un total de 408.660 €.  
De conformitat amb el que s'ha exposat anteriorment, resolc:  
Donar publicitat a l'ampliació de crèdit disponible per a la convocatòria de les ajudes per a millorar les condicions de producció i comercialització de mel a la Comunitat Valenciana, aprovada per a l'exercici 2019 mitjançant la Resolució de 5 de desembre de 2018, del director de l'Agència Valenciana de Foment i Garantia Agrària, a càrrec de la partida pressupostària següent:  
  
Aplicació pressupostària 12.91  
Capítol 4 / Línia: S0830000 € Quantia total del capítol: 800.000 €  
Capítol 7 / Línia: S0831000 € Quantia total del capítol: 600.000 €  
  
València, 1 d'abril de 2019.- El director de l'Agència Valenciana de Foment i Garantia Agrària: Francisco Rodríguez Mulero.